
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 149
                                                                din 28 iunie 2018
                                    privind încetarea unui contract de închiriere

Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.560/11.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 14.232/17.05.2018, formulată de domnul Medrea Vasile Alexandru, cu referire în principiu la încetarea contractului de închiriere nr. 362/2005, aşa cum a fost modificat şi completat prin actele adiţionale nr. 1/2009 și nr. 2/2014, având ca obiect terenul situat în Municipiul Sighișoara, str. Tache Ionescu, nr. 11, cu destinația de teren curte (211 mp.) și grădină (284 mp.), în suprafaţă totală de 495 mp., încheiat între Municipiul Sighișoara și doamna Cerbu Violeta, pe motiv că aceast teren face parte din obiectul contractului de închiriere nr. 156/01.03.2018, încheiat între Municipiul Sighișoara și acesta;

Având în vedere obiectul contractului de închiriere nr. 156/01.03.2018, încheiat între Municipiul Sighișoara și domnul Medrea Vasile Alexandru;
Având în vedere clauzele din contractul de închiriere nr. 362/2005, aşa cum a fost modificat şi completat prin actele adiţionale nr. 1/2009 și nr. 2/2014, cu privire la încetarea acestuia, cu precădere clauza prevăzută la art. 18;

Având în vedere prevederile art. 555 - 566, art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 16.558/11.06.2018, prin care se propune încetarea contractului de închiriere menţionat, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 (1) din Legea nr. 215/2001, Legea administraţiei publice locale, republicată, cu modificările şi completările ulterioare,
          H O T Ă R Ă Ş T E:
Art. 1. Se aprobă, cu data adoptării prezentei, încetarea contractului de închiriere nr. 362/2005, aşa cum a fost modificat şi completat prin actele adiţionale nr. 1/2009 și nr. 2/2014, încheiat cu doamna Cerbu Violeta, având ca obiect terenul situat în Municipiul Sighișoara, str. Tache Ionescu, nr. 11, cu destinația de teren curte (211 mp.) și grădină (284 mp.), în suprafaţă totală de 495 mp., pe motiv că acest teren face parte din obiectul contractului de închiriere nr. 156/01.03.2018, încheiat între Municipiul Sighișoara și domnul Medrea Vasile Alexandru.

Art. 2. Prezenta hotărâre se va comunica domnului Cerbu Mihai, cu domiciliul în Municipiul Sighişoara, str. Tache Ionescu, nr. 11 și domnului Medrea Vasile Alexandru, cu domiciliul în Municipiul Sighișoara, str. Nicolae Titulescu, nr. 1, ap. 3.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. domnul Cerbu Mihai;

  1 ex. domnul Medrea Vasile Alexandru.
13 ex.

B.A. 

